หุ้นสหรัฐฯยังปิดบวก
ดัชนีหุ้นดาวโจนส์ ปิดที่ 12,266.98 จุด เพิ่มขึ้น 65.39 จุด ด้านแนสแดค&nbsp;ปิดที่ 2,744.97 จุด&nbsp; เพิ่มขึ้น 9.59 จุด ขณะที่ราคาน้ำมันขยับขึ้นเล็กน้อย
20 เม.ย. 2554

ดัชนีหุ้นดาวโจนส์ ปิดที่ 12,266.98 จุด เพิ่มขึ้น 65.39 จุด ด้านแนสแดค ปิดที่ 2,744.97 จุด  เพิ่มขึ้น 9.59 จุด ขณะที่ราคาน้ำมันขยับขึ้นเล็กน้อย
ตลาดหุ้นสหรัฐฯวานนี้ ปิดในแดนบวกพอประมาณ จากผลประกอบการอันสดใสของบริษัทต่างๆและตัวเลขที่ดีขึ้นของข้อมูลภาคอสังหาริมทรัพย์
ดัชนีหุ้นดาวโจนส์ เพิ่มขึ้น 65.39 จุด (0.54 เปอร์เซ็นต์) ปิดที่ 12,266.98 แนสแดค เพิ่มขึ้น 9.59 จุด (0.35 เปอร์เซ็นต์) ปิดที่ 2,744.97 จุด เอสแอนด์พี เพิ่มขึ้น 7.43 จุด (0.57 เปอร์เซ็นต์) ปิดที่ 1,312.57 จุด 
ขณะที่ราคาน้ำมันวานนี้  ดีดกลับเล็กน้อยหลังดิ่งลงแรงเมื่อวันจันทร์(18) จากแรงหนุนของดอลลาร์ที่อ่อนค่าลง
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม เพิ่มขึ้น 1.03 ดอลลาร์ ปิดที่ 108.15 ดอลลาร์ต่อบาร์เรล อย่างไรก็ตามเบรนท์ทะเลเหนืองวดส่งมอบเดือนมิถุนายน ลดลง 28 เซนต์ ปิดที่ 121.33 ดอลลาร์ต่อบาร์เรล